text.text: Recettes faciles, rapides et inratables
text.text_idx: #000000
text.text: انشالله مولدكم مبروك و كل عام وانتم بخير .
text.text_idx: #000002
text.text: مقادير عصيدة الزقوقو:
text.text_idx: #000003
text.text: المراحل في الصور
text.text_idx: #000005
text.text: مقادير الكريمة العربي :
text.text_idx: #000006
text.text: 4 عضمات او 4 اصفر عضم
text.text_idx: #000007
text.text: بعد ما تغسلو الزقوقو بالباهي و خليتوه يشيح في الشمس سخنو شوية فوق القاز و ارحيه برحاية اللحم مرتين او 3 مرات
text.text_idx: #000008
text.text: ناخذو لتر و نصف من الماء و نبلو فيه الزقوقو المرحي
text.text_idx: #000009
text.text: و الي نتحصلو عليه في الغربال نعاودو نصبو فيه باقي كمية الماء و نصفيوه مرة اخرى
text.text_idx: #000011
text.text: حاولو صفيوه باجود حاجة عندكم ممكن حتى قطعة قماش باش تتاكدو انو العصيدة ما فيهاش قشور و هكاكة تجيكم رطبة و مش حرشة
text.text_idx: #000012
text.text: غربلو الفارينة و صبوها على خليط الزقوقو والماء و هو بارد
text.text_idx: #000013
text.text: حركو بالباهي و ما تخافوش اذا دبلت تو تتحل بالشوية بالشوية
text.text_idx: #000014
text.text: نحطو الطنجرة فوق نار هادية
text.text_idx: #000015
text.text: اول ما تبدا تبقبق صبو عليها حكة نستلي و كملو حركو بالباهي
text.text_idx: #000016
text.text: صبو كمية السكر و بالطبيعة تنجمو تزيدو ولا تنقصو حسب الذوفق
text.text_idx: #000017
text.text: بعد ما تحطو السكر العصيدة تولي غامقة وقتها تكون جاهزة باش تصبوهاا في الصحافي
text.text_idx: #000018
text.text: هذه مكونات الكريمة
text.text_idx: #000019
text.text: اول حاجة خلطو السكر و العضم والنشاء
text.text_idx: #000020
text.text: حتى يولي الخليط ابيض
text.text_idx: #000021
text.text: نصبو عليها الحليب السخون
text.text_idx: #000022
text.text: حتى تولي كريمة متماسكة و تبدى تغلي
text.text_idx: #000024
text.text: وقت هي سخونة زيدوها الزبدة و صبوها فوق عصيدتكم و بالطبيعة تنجمو تزيدو اي نكهة مثل ماء ورد ولا عطرشية
text.text_idx: #000025
text.text: و هذه العصيييييدة بعد ما تزينت انشالله تكون عجبتكم
text.text_idx: #000026
text.text: و ما تنساوش تعملو جام و برتاج
text.text_idx: #000027
text.text: Cheesecake caramel – تشيزكايك كراميل
text.text_idx: #000028